b'\n_START_ARTICLE_\nOperaatio Kilpapurjehdus\n_START_PARAGRAPH_\nOperaatio Kilpapurjehdus oli peitenimi Ahvenanmaan militarisoinnille 22. kes\xc3\xa4kuuta 1941, jolla Suomi pyrki est\xc3\xa4m\xc3\xa4\xc3\xa4n Neuvostoliiton maihinnousun alueelle._NEWLINE_Kansainliiton p\xc3\xa4\xc3\xa4t\xc3\xb6ksell\xc3\xa4 Ahvenanmaa oli demilitarisoitu 1921, tarkoittaen alueen tyhjent\xc3\xa4mist\xc3\xa4 sotajoukoista ja -tarvikkeista. Pian talvisodan j\xc3\xa4lkeen Hankoniemi sek\xc3\xa4 Viro olivat kuitenkin neuvostojoukkojen hallussa, ja Suomen johto pelk\xc3\xa4sikin maihinnousua saarille heid\xc3\xa4n taholtaan. Huhtikuussa 1941 oli suomalaisten suunnitelma Ahvenanmaan aseistamisesta valmis, jonka my\xc3\xb6t\xc3\xa4 Turun ja Porin v\xc3\xa4liselle rannikolle alettiin sijoittaa Suomen joukkoja._NEWLINE_Operaatio Kilpapurjehduksen k\xc3\xa4skyt annettiin 19. kes\xc3\xa4kuuta ja laivasto-osasto l\xc3\xa4hti liikkeelle 22. p\xc3\xa4iv\xc3\xa4n aamulla klo 4.30. Vuorokauden kuluessa Maarianhaminaan saapui yli 20 alusta. Osastoa suojasivat mm. Suomen molemmat panssarilaivat V\xc3\xa4in\xc3\xa4m\xc3\xb6inen ja Ilmarinen. Neuvostoliitto reagoi v\xc3\xa4litt\xc3\xb6m\xc3\xa4sti: klo 6.05 panssarilaivoja pommitettiin Sottungan edustalla, vaikka maiden kesken ei vallinnut sotatilaa. Neuvostoliiton It\xc3\xa4meren laivasto oli asetettu valmiustilaan 21. p\xc3\xa4iv\xc3\xa4n iltana._NEWLINE_Ahvenanmaalle sijoitettiin rykmentin verran joukkoja ja linnoittaminen aloitettiin. Panssarilaivat saattueineen suojasivat aluetta, kunnes saarille saatiin sijoitetuksi kentt\xc3\xa4- ja rannikkotykist\xc3\xb6\xc3\xa4._NEWLINE_Vaikka Neuvostoliitto oli talvisodan j\xc3\xa4lkeen laatinut suunnitelmia maihinnoususta Ahvenanmaalle, ei niit\xc3\xa4 kuitenkaan koskaan yritetty toteuttaa. Jatkosodan kuluessa alettiin saarien miehitysjoukkoja kuitenkin pian siirt\xc3\xa4\xc3\xa4 varsinaiselle rintamalle it\xc3\xa4\xc3\xa4n, kun Hangon vapautus ja saksalaisten joukkojen eteneminen Baltiassa v\xc3\xa4hensi niin Neuvostoliiton vaikutusvaltaa It\xc3\xa4merell\xc3\xa4 kuin my\xc3\xb6s maihinnousun uhkaa. Jatkosodan j\xc3\xa4lkeen miehitys p\xc3\xa4\xc3\xa4ttyi, ja Ahvenanmaa on siit\xc3\xa4 l\xc3\xa4htien ollut j\xc3\xa4lleen demilitarisoitu.'